Am avut multe de pregătit înainte să plecăm la Londra pentru proces.
A trebuit să fac bagajele pentru o săptămână.
I-am zis mamei programul copiilor, ce trebuie să ia cu ei la școală…
Astea sunt uniformele.
Astea sunt hainele lui Cass. Miercuri, joi, vineri, luni…
Am scris o întreagă listă de sarcini.
Kit și Cass, înot, miercuri. Kai, înot, joi.
Cass, sport, vineri. Kai, excursie cu școala, vineri.
Cred că asta e tot. Da.
Pregătesc totul înainte de plecare,
ca să pot să stau liniștită cât sunt departe de ei.
Haideți!
Ne vedem la Easterton.
M-am bucurat că Wayne a fost lângă mine. Dar nici nu mă așteptam la altceva.
A condus el până la Londra.
N-a fost un drum plăcut pentru el. Nu eram o companie agreabilă.
N-am vorbit deloc.
S-a uitat tot drumul prin dosare.
Patru ore cu mașina…
Eu am condus ca să am treabă.
Îmi treceau prin minte o groază de lucruri.
Mă înspăimânta gândul că o să intru în sala de judecată.
Eu eram victima, dar trebuia să mă apăr
pentru ceva ce consideram că nu e deloc greșit.
Era un nou capitol în viața mea,
un capitol pe care nu mi-l dorisem câtuși de puțin.
COLEEN ROONEY: ADEVĂRATA POVESTE WAGATHA
LONDRA
10 MAI 2022
La doi ani și jumătate de la acel tweet, azi începe procesul Wagatha Christie.
…a ținut prima pagină.
…o răsturnare incredibilă de situație.
La trei ani după postarea pe Instagram care o incrimina pe Rebekah Vardy,
i se intentează proces.
Două femei foarte bogate care vor cheltui milioane de lire pe acest proces.
După mine, procesele sunt pentru public.
Sunt un circ, un spectacol pentru restul lumii.
Au sosit deja fotografii și cameramanii.
Vor fi pomenite numele mai multor vedete.
Mi-era rușine că mă aflam într-o asemenea situație.
Pentru un redactor-șef de ziar e o ocazie de vis.
Două neveste de fotbaliști celebri, spumegând de furie,
se iau în coarne și ajung la tribunal,
unde o să fie spălate în public rufele murdare ale ambelor părți.
Redactorii își zic: „O să iasă scandal și o să vindem o grămadă de ziare.”
M-a cuprins panica. Era de-adevăratelea.
Toată lumea vorbește de procesul dintre Rebekah Vardy și Coleen Rooney.
Iat-o pe Coleen Rooney.
E soția lui Wayne Rooney, fostul căpitan al echipei naționale de fotbal.
Rebekah Vardy e soția altui jucător de la națională, Jamie Vardy.
Vardy susține că e nevinovată.
Am fost reporteră la Oscaruri, la Globurile de Aur…
Dar nimic nu s-a comparat cu Wagatha. Toată lumea râvnea să fie de față.
Ambele femei au fost prezente.
Au stat pe aceeași băncuță de lemn, la doi metri una de cealaltă.
Da, m-am uitat la ea.
N-am salutat-o.
A fost jenant.
M-am uitat la ea ca să-i dau de înțeles că nu e ce mi-am dorit…
dar asta e.
Potrivit legii engleze, e de datoria lui Coleen Rooney
să dovedească adevărul celor afirmate în postare,
și anume că a fost vorba de „…contul lui Rebekah Vardy”.
Înainte să-mi intenteze Rebekah proces nu mai călcasem într-o sală de judecată.
Nu știam ce să fac.
Era totul inedit.
CU DOI ANI ÎNAINTE
De unele cazuri afli înainte să fii implicat profesional.
Țin minte că am văzut postarea și am rămas cu gura căscată.
Când s-au apucat avocații de treabă, mi-am zis că am pornit cu dreptul,
pentru că le puteam oferi probe.
Deoarece ai postat dimineața, a trebuit să…
Coleen a adus ditamai teancul de hârtii, fiecare într-o folie de protecție.
Erau puse pe categorii, etichetate, cu bilețele adezive…
Sunt toate sortate. Am notat…
Am întins toate documentele pe birou și le-am zis povestea de la început.
Apoi am sunat-o pe această ziaristă…
Dacă ar fi întrebat un avocat ce să facă în cazul scurgerii de informații,
eu n-aș fi sfătuit-o în veci să schimbe setările din contul de Instagram,
să posteze informații false și să facă acuzații online după ce se lămurea.
- Știi poza? - Da.
A fost în data de 22.
Coleen făcuse o excelentă muncă de investigație,
dar probele de care dispuneam nu erau suficient de bune.
E… contul lui Rebekah Vardy.
Erau două puncte-cheie legate de acuzația lui Coleen.
Trimis
Rebekah sau cineva cu acces la contul ei văzuse conținutul respectiv?
Văzut de 1
Al doilea punct era dacă transmisese informațiile publicației The Sun.
Coleen nu ne oferise probe în acest sens.
Am fost foarte dezamăgită. După mine, aveam probe suficiente.
Dar la tribunal avea să câștige ea.
- Kai! - Ce e?
Uite-ți încălțările!
N-ai nevoie de geacă.
N-am vorbit cu nimeni despre caz.
Nu voiam să-și facă nimeni griji.
- Wayne! - Da?
- Mă duc jos. - Bine.
M-am tot gândit dacă există vreo cale de a scăpa de proces.
AGENTUL LUI WAYNE ROONEY
Am discutat din capul locului despre o înțelegere.
Încearcă să evite procesul
Firește, fiind pârâtă, nu reclamantă,
Coleen trebuia să accepte condițiile lui Rebekah.
Așteptările erau foarte mari.
Era neîndoielnic că reputația lui Rebekah avusese de suferit în urma postării.
Jignirile aduse copiilor ei, mesajele agresive primite de ea…
Fusese oribil.
Rebekah cerea despăgubiri importante
și voia ca Coleen să fie obligată să-și ceară public scuze.
Voia să recunosc că am greșit.
N-aș vrea să spună public că a greșit când ea e de părere că nu e așa.
A fost cât pe ce!
N-ar trebui să facă asta doar ca să-i fie mai ușor.
I-am spus lui Coleen să aibă grijă ce face ca să evite un proces,
căci o să trăiască cu asta pe conștiință.
Îi învăț pe copii să spună mereu adevărul.
Du-te și înscrie!
Ținând cont de ce fel de om sunt, de convingerile mele,
n-aveam de gând să spun ceva neadevărat.
Trebuia să mă lupt.
RĂZBOI ÎNTRE DOUĂ SOȚII DE FOTBALIȘTI!
Parcă se provocau una pe cealaltă să-și arate curajul.
Niciuna nu avea să cedeze prima.
Erau dispuse să ajungă la tribunal.
Știam că echipa mea e capabilă să strângă probele necesare pentru proces.
Dar conta și avocatul pledant.
Bună dimineața!
David Sherborne e un avocat redutabil și celebru. Bronzat, cu părul bogat…
Asta ne spune ceva, nu-i așa?
E prieten cu vedete.
Printre clienții lui e Meghan Markle…
Actrița Sienna Miller.
'Neața, Sienna!
L-am văzut pe treptele tribunalului cu Hugh Grant, Johnny Depp…
Cu sau fără voia noastră, avea să fie un spectacol.
Te iubim!
Iar David oferă o prestație impecabilă pe scena de teatru care e procesul.
Știam că, exact ca într-un roman polițist, nu era clar din start cine o să învingă.
Speța a fost supranumită Wagatha Christie. Era vorba de dezlegarea unei enigme.
E ceva despre care nu putem vorbi, deși vorbește toată lumea.
Ne poți zice ceva legat de chestiunea despre care nu putem vorbi?
Rebekah Vardy a afirmat public că nu are cunoștință de nimic.
Vreau să-mi dovedesc nevinovăția. O să fac tot ce e nevoie.
Rebekah Vardy a explicat că îi folosesc multe persoane contul.
S-a confirmat că sunt două persoane care au acces la cont, ea însăși
și agenta ei, Caroline Watt.
Nu mai auzisem până atunci de Caroline Watt.
Dacă aș fi văzut-o pe stradă, n-aș fi recunoscut-o.
Doamna Vardy interacționa cu presa preponderent prin Caroline Watt.
Înainte de prezentarea documentelor,
eu și Rebekah a trebuit să păstrăm toate mesajele și e-mailurile.
Instanța te obligă să prezinți părții adverse documentele,
chiar dacă sunt în detrimentul tău.
Proba irefutabilă ar fi fost
niște capturi de ecran care să ateste că Rebekah a trimis postările.
M-a sunat echipa mea juridică.
„Avem niște mesaje schimbate de Rebekah cu Caroline Watt. O să ți le trimitem.”
M-am uitat la mesaje și mi s-a făcut rău.
„Caroline: Nu te mai urmărește Coleen?
Bex: Vai, Doamne! Acum am văzut și eu. Ce scârbă!”
Era incredibil că două femei pot vorbi așa de urât despre un om necunoscut.
„Bex: O să-i trimit mesaj.
Caroline: Eu zic să mai aștepți puțin.
Îi scrii peste câteva săptămâni și o întrebi dacă ai supărat-o cu ceva.”
M-am gândit la conversația pe care o avusesem cu ea pe WhatsApp.
Bună! Am văzut că nu mă mai urmărești. Am greșit sau te-am supărat cu ceva?
Mi-am zis: „Mare ipocrită ești!”
„Bex: Nu-i trimit mesaje din senin. Poate să zic ceva despre Rosie.”
Să născocești un pretext
ca să mă faci să-ți răspund e una.
Dar să te folosești de sora mea, care a decedat…
e complet anapoda.
A fost important că am primit mesajele.
Dar mi-au zis avocații că nu au fost predate toate.
Mai lipseau lucruri.
Când am deschis documentele,
la toate fișierele audio și video scria „imagine omisă”.
parte audio omisă
În plus, unele pasaje din mesaje fuseseră ascunse.
Anumite părți din documente nu puteau fi citite.
Motivul invocat a fost că sunt irelevante.
Avocatul lui Coleen vrea ca toate mesajele să fie depuse la dosar în întregime.
Însă, după ce am solicitat documentele relevante…
am aflat că laptopul folosit de doamna Vardy
ca să le transfere avocaților mesajele de pe WhatsApp
s-a stricat și a fost aruncat.
TELEFONUL LUI VARDY
Informaticienii au examinat telefonul lui Rebekah Vardy
și au constatat o defecțiune.
Mesajele se șterseseră.
Echipa lui Coleen Rooney e nemulțumită.
Am solicitat examinarea dispozitivelor doamnei Watt.
Telefonul lui Caroline Watt nu era disponibil.
Telefonul lui Caroline Watt
a fost, din fericire sau din nefericire, și nu glumesc, scăpat din mână…
…de pe un iaht, în Marea Nordului.
Telefon luat de valuri
Nu știam ce fusese pe telefon sau laptop,
dar putea fi vorba de informații cruciale, care m-ar fi putut ajuta la proces.
A fost un pas înapoi, dar n-aveam ce face.
Un moment crucial înainte de proces a fost schimbul de declarații ale martorilor.
Aștepți cu înfrigurare să vezi în sfârșit care sunt martorii și ce o să declare.
Am primit toate declarațiile odată.
„Rebekah Vardy, Caroline Watt.”
REBEKAH VARDY doamna Watt
Proveneau de la ziariștii de la The Sun care scriseseră articolele respective.
COL VREA O FETIȚĂ
Vila inundată
Fiecare dintre ei zicea:
„Pot confirma că sursa nu a fost Caroline Watt sau Rebekah Vardy.”
nu reclamanta a fost sursa
Era nasol.
Peste vreo oră am dat peste Paul.
L-am văzut pe Jamie pe hol.
După politețurile de rigoare, m-a întrebat…
„Ai văzut declarațiile?”
Mi-a zis că s-a uitat în grabă pe ele.
A făcut: „Am belit-o, nu?”
L-am sunat imediat pe Paul Lunt și l-am întrebat ce se întâmplă.
M-am străduit să o liniștesc pe Coleen, dar nu era a bună.
Îmi făceam griji. Se ducea totul de râpă.
Toată lupta fusese în zadar.
Situația era dezastruoasă.
Trebuia să găsim o soluție, altfel avea să piardă procesul.
M-am îmbolnăvit pur și simplu. M-am schimbat ca om.
Țin minte că într-o zi eram cu tata, îl duseserăm pe Klay la fotbal.
Tata s-a uitat la mine și mi-a zis: „Coleen, ești așa de…
Nu mai ești tu însăți. Pari bolnavă.”
Ne-am întâlnit odată în parcarea unei cafenele Costa Coffee
și mașina ei semăna cu un birou.
Avea laptopul pornit, telefonul lângă ea, erau dosare și hârtii peste tot…
Părea cuprinsă de panică. Am întrebat-o dacă se simte bine.
A fost oribil. Voiam să fiu singură, ceea ce nu mă caracterizează.
Mă răsteam la copii.
Ai grijă la noroi! Ia-i de acolo!
Nu reușeam să-mi recapăt veselia, iar eu sunt un om vesel din fire.
Cei din jur își făceau griji pentru mine.
Coleen să trăiască La mulți ani
Numai la asta mă gândeam. Nu reușeam să mă detașez.
I-am zis de mai multe ori să nu se mai gândească,
să încerce să se relaxeze puțin, dar nu reușea cu niciun chip.
Era cumplit de deprimată.
Plângea în hohote la telefon. Situația devenea insuportabilă.
Credeam că o să cedeze și o să accepte condițiile lui Rebekah.
A fost o perioadă grea, dar țin minte că mi-am zis
că declarațiile martorilor nu sunt cum par la prima vedere.
Aveam motive să credem că povestea e cusută cu ață albă.
Cele mai multe nici nu erau semnate de ziariștii respectivi.
Înainte de proces a fost o audiere.
Ziarul The Sun a fost în premieră reprezentat de un avocat.
Aceste audieri sunt de obicei plicticoase, dar atunci a fost o întreagă nebunie.
Jurnaliștii de la The Sun spuneau că nu vor să compară la proces
și că se vor opune dacă vor fi obligați să compară la proces.
Întrebarea e de unde ați primit informațiile.
SIMON BOYLE ZIARIST
Singurul răspuns pe care-l voi da vreodată e cel pe care l-am dat și la tribunal.
Nu vom dezvălui niciodată sursa. Nu facem așa ceva.
Prima regulă în jurnalism e că nu-ți dezvălui sursele.
Altfel nu mai are nimeni încredere să-ți dea informații.
Aveam impresia că declarațiile martorilor nu sunt întru totul corecte
și că echipa lui Rebekah Vardy încearcă să o forțeze pe Coleen să cedeze.
Nu înțelegeam care e tactica, cum se înfruntă taberele.
Dar, când ziariștii de la The Sun au spus că n-o să depună mărturie,
am răsuflat ușurată.
Dar aveam și alte obstacole de depășit.
Trebuie să merg înainte cu bătălia juridică.
Cam în aceeași perioadă a devenit clar
că nici Caroline Watt nu vrea să depună mărturie la proces.
Să vedem care sunt ultimele noutăți în așa-numitul proces Wagatha Christie.
Caroline Watt nu poate depune mărturie din cauza stării de sănătate.
Nu va fi prezentă la proces. Are adeverință de la medic.
Nu poate depune mărturie
Asta a coincis cu faptul că, după noi,
era tot mai clar că fusese implicată.
Agenta nu va apărea la proces
Cu puțin timp înainte să se retragă, vorbisem cu ea despre mărturie.
Mi se păruse…
Fusese mai vorbăreață decât de obicei.
Îmi împărtășise multe lucruri, dar cu titlu confidențial.
Mi se păruse agitată.
Rebekah și-a schimbat apoi declarația.
Rebekah Vardy admite acum
că agenta ei ar putea fi sursa informațiilor apărute în presă.
Vardy, umilită
Deși doamna Vardy a zis
că admite că agenta ei, Caroline Watt, ar putea fi răspunzătoare,
tot trebuia să dovedim că doamna Vardy nu doar știuse, ci își dăduse acordul.
Am fost trădată
Rezultatul rămânea incert.
Rebekah pare să admită că agenta a transmis informațiile
LONDRA PRIMA ZI DE PROCES
Ziariștii se strâng în fața tribunalului, așteptând să înceapă procesul.
Am stat în boxa juraților, care era goală. Am fost chiar în sala de judecată.
N-am mai simțit niciodată o asemenea emoție.
Tweetul a fost trimis
Nici la nașterea fetei mele.
Îi întrebam pe ceilalți ziariști cine se așteaptă să câștige.
Mulți mizau pe Rebekah.
Curând vom asculta pledoaria introductivă a avocatului lui Coleen, David Sherborne.
În lipsa unei soluții miraculoase, trebuia să încercăm să demonstrăm
că răspunzătoare a fost probabil Rebekah Vardy.
David Sherborne a declarat…
„E ca un roman polițist.
Ca-n orice roman polițist bun,
nu-l găsești niciodată pe vinovat cu pistolul fumegând în mână.
«Răspunzătoare» înseamnă altceva în termeni reali,
nu că a apăsat chiar dna Vardy pe trăgaci.
Dacă i-a dat doamnei Watt pistolul și gloanțele,
i-a spus cine e ținta și și-a dat acordul,
e în egală măsură răspunzătoare pentru cele întâmplate.”
Visătoare
Nu te pune cu o fată…
Hotărâtă să-și spele reputația, Rebekah Vardy a depus mărturie.
Nu se auzea nici musca în sală. Toți ziariștii erau cu sufletul la gură.
Mai așteaptă cineva dezvăluiri importante?
Urma partea crucială.
Cele două femei aveau să fie interogate și erau obligate să răspundă sincer.
Când Rebekah Vardy a depus mărturie, Coleen a fixat-o tot timpul cu privirea.
Cât a depus Rebekah mărturie, mi-am notat tot ce voiam să-i întreb pe avocații mei.
De-abia așteptam să văd ce spune.
Rebekah Vardy a fost interogată de David Sherborne.
Întrebată dacă respectă intimitatea celorlalți, a spus că da.
Faptul că a spus că intimitatea celorlalți trebuie respectată mi-a permis să zic:
„Stați puțin! Atunci cum rămâne cu asta?”
Peter o are cât un cârnăcior
Articolul despre Peter Andre a apărut în News of the World
și a fost citit de milioane.
A comparat penisul lui Peter Andre cu un cârnăcior.
Noi, ziariștii, ne-am spus în acel moment: „Aha! Deci așa o să fie acest proces.”
A fost întrebată dacă a dat dovadă de respect.
Rebekah Vardy a declarat că regretă nespus ce a făcut.
ÎȘI CERE SCUZE
Judecătoarea a respins proba,
argumentând că fapta din urmă cu 18 ani e lipsită de relevanță în dosarul actual.
Nu contest concluzia judecătoarei, dar mie, ca observatoare,
mi s-a părut o metodă foarte bună de a stabili ce fel de om e Vardy.
Articolul despre Peter Andre era un singur exemplu din lucrurile pe care le făcuse.
O parte importantă a strategiei noastre era să scoatem în evidență
că doamna Vardy transmisese presei informații confidențiale și altă dată.
CU ȘASE LUNI ÎNAINTE
În primul set de documente primite de la echipa lui Rebekah Vardy,
unele mesaje nu apăreau în întregime.
Dar textul nu fusese ascuns cum trebuie.
Când le-am analizat în format electronic,
dunga neagră a dispărut.
Am reușit să vedem textul de dedesubt.
„Caroline: imagine omisă.
Bex: e o scârbă ordinară.
Caroline: E o otreapă.
Bex: N-o înghit deloc! Se crede grozavă. Aș vrea să dau informațiile presei.”
Avocații ei au susținut
că informațiile menționate în mesaj nu au legătură cu Coleen Rooney
și, prin urmare, sunt irelevante.
Își dă niște aere…
Poziția noastră a fost
că, din moment ce e vorba de transmiterea unor informații către presă, e relevant.
În urma unei hotărâri judecătorești, am mai primit documente.
LONDRA A DOUA ZI DE PROCES
Rebekah a depus mărturie în a doua zi a procesului intentat lui Coleen Rooney.
Când am studiat documentele,
am descoperit că existaseră discuții între Becky Vardy și Caroline Watt
despre informații legate de alte vedete.
„Bex: Mahrez a chiulit iar de la antrenament.
Băieții sunt furioși.
Caroline: Serios? Pot să spun cuiva. Bex: Da, așa să faci.”
La proces au fost prezentate mesaje
în care îi zicea agentei să divulge presei informații despre fotbaliști de marcă.
Rebekah Vardy a declarat că n-a vorbit serios,
că așa glumesc ele.
Dar unul din mesaje era imposibil să fi fost o glumă.
Avocatul lui Rooney susține că a profitat de relațiile lui Jamie,
încercând să vândă informații despre un fost coechipier, Danny Drinkwater.
„Bex: Danny Drinkwater a fost arestat.
Era beat la volan, cu două gagici.
Caroline: Băga-mi-aș! Când?
Bex: Vreau bani pentru asta.”
Faptul că Rebekah Vardy precizează că vrea bani pe informațiile respective
dovedește că vorbea serios.
Când am văzut mesajele, m-am mirat că a fost și o chestiune de bani.
Crezusem că scopul ei era să rămână în relații bune cu ziarul The Sun.
Vardy a recunoscut că a încercat să dea informații unei publicații,
dar susține că s-a întâmplat o singură dată.
Nu e deloc neobișnuit ca vedetele să le dea informații jurnaliștilor.
Se întâmplă mereu.
Dar din faptul că o persoană a făcut așa ceva o dată
nu decurge automat că a făcut și lucrurile de care e acuzată Rebekah.
Coleen!
O parte din ziariștii din sală au fost de părere
că asta reprezintă o mare hibă în apărarea lui Coleen.
Ni se povestea despre Peter Andre și despre Danny Drinkwater,
dar nu existau conversații între Caroline Watt și Rebekah Vardy
legate de informații despre Coleen.
Părea o mare lacună în apărare.
După proces, când ne întorceam la hotel, nu știam cum o să mă simt,
dacă o să vreau să merg la restaurant și să fiu înconjurată de oameni
sau o să prefer să stau singură.
NU DERANJAȚI
Așa că ne-am oprit la un supermarket.
Am luat tăieței instant, chipsuri și apă ca să avem în camera de hotel.
Îi eram alături la tribunal, dar avea mai multă nevoie de mine la hotel.
Încercam s-o ajut să nu se mai gândească o vreme la proces, să se liniștească.
Nu voiam să despice firul în patru.
La sfârșitul zilei făceam rezumatul cu Wayne și Coleen.
Nu prea avusesem de-a face cu Wayne înainte de proces,
dar era fascinat de toată povestea.
Da… Mi se părea interesant. Îmi plac documentarele despre infractori.
Tehnicile folosite de cei doi avocați erau foarte interesante.
Wayne a început să ne sugereze argumente pe care să le folosim.
I-au zis lui Wayne să tacă și să-i lase pe David și pe Paul să vorbească.
Nu zic că e locotenentul Columbo,
dar, dacă-i dădeam o robă și o perucă, era gata să interogheze martorii.
Voia să se înscrie la Facultatea de Drept. Își făcea o mulțime de planuri.
Dar aceste momente ne-au ajutat să facem față.
LONDRA A TREIA ZI
Toate privirile se îndreaptă iar asupra procesului Wagatha Christie.
Continuă interogarea lui Rebekah de avocatul apărării.
Rebekah Vardy a sosit la tribunal tot fără soțul ei, Jamie Vardy,
care a înscris de două ori aseară pentru Leicester.
Jamie Vardy, nevastă-ta e turnătoare!
Procesul nu a fost prezentat în presă drept o chestiune serioasă.
Procesul are iz de telenovelă.
E nemaipomenit! E precum Cupa Mondială.
Lumea zicea că suntem ca două eleve care se ceartă în curtea școlii.
Două soții de fotbaliști care se ceartă
cu privire la cine, ce, cui, prin și despre cine a spus.
Procesul Wagatha Christie făcea deliciul multora.
„E nevastă de fotbalist și face pe detectiva.”
COL DEVINE DETECTIVĂ
A fost o nebunie.
Procesul era prezentat în presă ca un spectacol,
ceea ce era nedrept în egală măsură pentru ambele părți.
De fapt, era o chestiune foarte serioasă. Era în joc reputația lor.
În ultima zi a interogării lui Rebekah…
mi-am dat seama că echipa lui Coleen are mai multe probe decât anticipasem.
Înainte să înceapă procesul, eram în birou
și mă uitam la schimbul de mesaje dintre Rebekah și Caroline.
Știam că, în data de 8 aprilie 2019,
Coleen postase pe Instagram acel story despre alegerea sexului copilului.
În mesajul de pe WhatsApp scria…
„Bex: Postarea lui Coleen de pe Instagram. Oare vor să facă al cincilea copil?
Caroline: Am văzut deja. Nu-mi vine să cred că a postat așa ceva.
Bex: Poate a postat doar ca să vadă dacă dă cineva informația presei.
Caroline: Se prea poate. Oricum ar fi, e disperată după atenția presei.”
M-am mirat că știau că asta fac.
Însă nu știau și că ascunsesem storyul
și că singurul cont cu acces la el fusese cel al lui Rebekah Vardy.
La patru luni după acele mesaje,
postarea despre alegerea sexului copilului apăruse în ziarul The Sun.
Știam că, în data de 22 ianuarie 2019,
Coleen postase o poză cu mașina lovită.
Știam și că, în aceeași zi,
Rebekah și Caroline participaseră la o decernare de premii
împreună cu Andy Halls și alți ziariști de la The Sun.
Apoi am văzut mesajele trimise trei zile mai târziu.
„Caroline: Halls vrea să scrie un articol despre accidentul lui Coleen,
dar PR-ista ei nu răspunde.
I-am zis că sunt sigură de accident, dar nu știu cum s-a întâmplat.
Bex: Haha. Da, clar a făcut accident.”
Știam că în ziua când fuseseră trimise acele mesaje
apăruse și articolul semnat de Andy Halls despre accidentul de mașină.
Iar Coleen postase pe Twitter: „Cineva mă trădează.”
Au urmat alte mesaje între Caroline și Rebekah.
„Bex: Ai văzut ce-a scris Coleen pe Twitter?
Caroline: Tocmai m-am uitat. Face pe victima. Biata de ea!
Și nici n-a fost vorba de o persoană în care avea încredere, ci de mine.”
„A fost vorba de mine.”
Caroline Watt a divulgat informațiile.
Agenta ei a transmis informații de pe contul privat al lui Coleen
publicației The Sun.
Sherborne a spus:
„Agenta dumneavoastră afirmă că a transmis aceste informații despre doamna Rooney.
Dar nu ați răspuns.”
Rebekah Vardy nu a întrebat: „Cum adică? Tu ai transmis presei informațiile?”
A tăcut.
În timp ce era acuzată,
Rebekah Vardy a izbucnit în lacrimi și și-a luat capul în mâini.
Judecătoarea a întrerupt de două ori ședința ca s-o lase să-și revină.
A fost penibil.
Într-un fel, îmi era milă de ea.
Fusese decizia ei să-mi intenteze proces
și să se pună în această postură.
Un gest urât.
Rebekah Vardy a fost ascultată ca martoră aproape 12 ore, pe parcursul a patru zile.
Coleen Rooney va depune mărturie mâine.
În seara dinainte să depun mărturie am simțit că mor de frică.
Mă gândeam că o să am emoții prea mari și o să clachez în sala de judecată.
Când sunt într-o situație grea, îmi zic: „Hai, Coleen, treci tu și peste asta!”
Aveam ocazia să spun adevărul din punctul meu de vedere.
Azi, Coleen a vorbit prima dată în public despre acea postare controversată.
Depune mărturie Wagatha Christie însăși.
Wayne mi-a zis că o să mă descurc, că trebuie doar să fiu eu însămi.
I-am zis lui Coleen să fie sinceră și să spună adevărul.
„Lumea o să vadă că nu minți.”
Când eram în boxa martorilor, avocatul lui Rebekah a zis
că printre urmăritorii mei pe Instagram se numără firme și magazine,
deci nu e un cont privat.
Nimic nu e privat în social media. E ca și cum ar fi anunțat la metrou:
„Alo! Am niște secrete legate de viața mea și sper să nu le facă nimeni publice.”
- Ce reieșea din asta… - Tu ai 300 de prieteni?
Dacă aș împărtăși lucruri din viața mea unui număr de 300 de oameni,
nu m-aș aștepta să nu fie făcute publice,
mai ales dacă aș fi o femeie căsătorită cu un celebru fotbalist englez.
M-a întrebat despre o firmă de sucuri.
Am spus că e vorba de o prietenă de-a mea
care face sucurile în bucătăria personală
și că e singura care are acces la contul respectiv.
Magazinul de haine pentru copii îi aparține unei vechi prietene.
Coleen a avut răspuns la toate. Nu s-a pierdut deloc cu firea.
M-a întrebat de sala de sport. Am zis că e a fratelui meu.
Deci nu era vorba de firme oarecare. Știam cine e în spatele conturilor.
Îi cunoșteam personal pe acei oameni.
Am avut răspuns pentru fiecare urmăritor pe care l-a adus în discuție.
Coleen s-a descurcat impecabil ca martoră. Dar nu mărturia ei avea să fie crucială.
Doamna Rooney a declarat că doamna Vardy a transmis informațiile către presă.
Dar, când a fost întrebată ce probe are, a răspuns că nu știe.
Aceasta e întrebarea de fond din acest proces.
Eram siguri că o să câștigăm? Nu.
Nu aveam probe concrete
că Rebekah Vardy transmisese acele informații ziarului The Sun.
S-a împroșcat cu venin în sala de judecată.
S-au cheltuit sume uriașe.
Următorul capitol al poveștii va fi scris de judecătoare.
Nu se știe când se va pronunța, deci suntem ținuți în suspans.
După proces am răsuflat ușurată.
Simțeam că am făcut tot ce se putea. Nu mai era nimic de făcut.
Am început să mă relaxez puțin.
A fost plăcut să ne întoarcem acasă, la viața noastră obișnuită.
Dar îmi dădeam seama că se frământă, că așteaptă pronunțarea instanței.
Cu cât trece mai mult timp, cu atât ai emoții mai mari.
„Când o să aflăm? Ce o să decidă?”
Au trecut peste zece săptămâni de la proces.
Suntem toți disperați.
Așteptăm cu nerăbdare din luna mai.
Spumeg că nu s-a dat verdictul în cazul Wagatha Christie
A sosit momentul mult așteptat. Instanța a decis.
Parcă urma afișarea rezultatelor de la un examen.
Aveam emoții, îmi simțeam stomacul ghem.
Nu eram sigură de rezultat, nu știam în ce parte o să se încline balanța.
Avem informații de ultimă oră cu privire la procesul dintre Vardy și Rooney.
S-a pronunțat hotărârea judecătorească, iar Rebekah Vardy a pierdut.
Rebekah Vardy a pierdut procesul intentat lui Coleen Rooney.
Nu-mi venea să cred.
Am înjurat. Asta e tot ce-am făcut.
Am înjurat și…
Mi-au dat lacrimile. Nu conștientizam pe de-a-ntregul.
Vardy și Rooney n-au fost de față la pronunțarea verdictului,
dar Vardy a fost descrisă drept o martoră îndoielnică,
care se poate să fi distrus intenționat probe ce ar fi putut fi cruciale.
Vardy afirmă că judecătoarea a greșit și că nu poate accepta decizia.
Am început să primesc imediat nenumărate mesaje.
Coleen Rooney a fost descrisă în argumente drept o martoră sinceră și de încredere,
iar postarea ei inițială a fost declarată în esență adevărată.
Eram la o nuntă în Spania când am aflat.
I-am trimis o poză cu un pahar de băutură.
„Slavă Domnului că s-a terminat!”
Să dăm legătura în direct la tribunalul din centrul Londrei.
Care a fost reacția?
M-am mirat că verdictul a favorizat-o într-o asemenea măsură pe Coleen,
că judecătoarea nu s-a lăsat păcălită de probele lui Rebekah.
A spus că probele au fost contradictorii și trebuie tratate cu prudență.
A fost o revanșă extraordinară pentru Coleen.
A făcut ceva de-a dreptul incredibil.
A dezvăluit adevărul despre cum ajung aceste informații în paginile ziarelor
cum nu mai făcuse nimeni înaintea ei.
SUCCES ROONEY
Rebekah voia s-ajungă regina soțiilor de fotbaliști
dându-le tabloidelor informații despre Coleen
și cerându-le în schimb să scrie articole pozitive despre ea.
„contradictorii”
Despre ce vedetă avea informații? Despre Coleen.
Asta era moneda ei de schimb.
Unul dintre cele mai costisitoare procese de calomnie din istorie.
Doamna Vardy trebuie să plătească 3.000.000 £ cheltuieli de judecată.
- Ce mai faceți? - Bună! Mă bucur să te văd.
- Bună, Col! Ce mai faci? - Bine, mersi.
Bun, deci procesul s-a încheiat, a fost pronunțată hotărârea.
Doamna Vardy a confirmat că nu va face apel.
Mai rămâne doar recuperarea cheltuielilor de judecată.
Ne-am judecat dintr-un motiv derizoriu.
Îmi pare rău că n-am reușit să ajungem la o înțelegere, cum mi-am dorit.
Suma pe care am cheltuit-o a fost uriașă.
S-ar putea să nu-mi recuperez toți banii.
Asta e lista detaliată a tuturor cheltuielilor.
Sume achitate, TVA și așa mai departe.
Va fi analizată ulterior de instanță dacă n-ajungem la un acord.
Dar, pentru mine, cel mai important e că s-a stabilit că am spus adevărul.
Ce vreți să mâncați?
Ce cană vrei?
Mi s-a luat o piatră de pe inimă.
Te-ai hotărât, Cass?
De la publicarea în ziar a primei postări de pe Instagram și până la proces
au trecut patru ani jumătate.
- Ce elegant ești! - Nu.
Acum pot să mă concentrez asupra lucrurilor importante.
Toți facem greșeli în viață.
Când omul își acceptă greșeala…
De ce stau așa?
…poți să-l ierți și să-ți vezi de viață.
Mami, am nasul mai mare!
- Ai nasul mai mare? - Da!
- Pentru că începi grădinița? - Da.
Dar Rebekah neagă în continuare, spune că n-a făcut nimic.
Deci mi-e greu să o iert.
Așa!
Băiețel de grădiniță!
Haideți, toți laolaltă! Repede!
Mă bucur că sunt din nou acasă.
Prima zi de școală… 2022. Baftă, copii!
Au mai apărut postări în ziare?
Nu. Nicio postare de pe Instagram n-a mai ajuns în ziare de atunci.
Asta spune multe.
Subtitrarea: Diana Lupu